**ÅRSMELDING 2018**

IFELLESSKAP NLM FREDRIKSTAD

14. januar 2018 ble interimsstyret satt av stiftelsesmøtet for foreningen i Fellesskap NLM Fredrikstad. Styret konstituerte seg selv og har hatt følgende medlemmer: Jon Gaustad, Christine Marie Gulbrandsen, Gerd Olsen (kasserer), Åse Johanne Koppang Stie (nestleder), og Martin Gulbrandsen (leder).

I løpet av året har styret hatt fem styremøter og behandlet 31 saker. De har i hovedsak handlet om drift og planlegging av søndagsmøter. Styret har bevisst valgt å holde aktivitetsnivået på ett søndagsmøte pr. måned (minus juli) pga. kapasiteten til de som står i ulike tjenester. Vi ser med glede på den positive utviklingen med stadig flere medlemmer i miniFellesskapene og at et tweenFellesskap er startet opp. Det er nettopp i disse nære fellesskapene vi ser at levd liv og troens bredde deles på en tillitsfull og konkret måte som igjen fører til disippelgjøring og styrker hele iFellesskap Fredrikstad. I oktober startet vi opp BibelFellesskap hver tirsdag kl.2130-2215 i konferanserommet på Solbukta. Her leser vi sammenhengende fra Guds ord og avslutter med bønn. Samlingen er inspirert av boka RIK Bibelbruk og er et prøveprosjekt frem mot sommeren 2019.

Det er viktig å sette av tid til utvikling og styret ønsker å takke VEKST-gruppa som gjennom flere år har arbeidet visjonært og konkret for å lage gode rammer og sette tydelige mål for arbeidet. Styret vil oppfordre medlemmer og det neste styret til å sette seg godt inn i dette og fortsette arbeide med måter man kan oppnå målet «å finne de som leter og bevare de som tror».

Styret ønsker å takke de som bidrar på ulikt vis og oppfordrer alle til å finne en eller annen form for tjeneste slik at alle tjener og blir tjent i fellesskapet. Gjennom forpliktelse skapes engasjement, eierskap og styrker relasjon og samhold mellom medlemmene.

Det er nå litt over fire år siden plangruppa startet arbeidet med å etablere vårt fellesskap. De som var med da har vært med hele veien frem til nå. Styret ønsker å rette en spesiell takk til Gerd Olsen og Åse Johanne Koppang Stie for den den verdifulle tjenesten de har bidratt med, når de nå avslutter sitt engasjement i styret for iFellesskap NLM Fredrikstad.

Interimsstyret

v/ leder Martin Gulbrandsen